Алматыда МӘМС есебінен қандай қымбат оталар жасалады
DATE: 23:50, 12 Шілде 2024 | GMT +5
TITLE: Алматыда МӘМС есебінен қандай қымбат оталар жасалады
URL: https://kaz.inform.kz/news/almatida-mams-esebnen-kanday-kimbat-otalar-zhasaladi-b4254d/
META: DATE: 23:50, 12 Шілде 2024 | GMT +5
TOTAL WORDS: 165
AUTHOR(S):
TEXT: - Өткен жылы алматылық дәрігерлер МӘМС қаражаты есебінен 7 мыңнан астам жоғары технологиялы операция жасаған. Оған Қордан 21, 7 млрд теңге төленген болса, 2024 жылы мұндай оталарға 25 млрд теңге бөлінді, - деп хабарлады қордан. ӘМСҚ баспасөз қызметінің мәліметіне сәйкес, Алматыда МӘМС есебінен жасалатын ең қымбат ота түрлері:. - Жүрекке қосалқы имплант жүйесін орнату, құны – 74, 8 млн теңге. - Аллогендік гемопоэтикалық дің жасушаларын алмастыру, құны – 16, 3 млн теңге. - Бауыр алмастыру, құны – 8, 3 млн теңге. Былтыр Алматыда 27 науқас МӘМС есебінен бауыр алмастырған. - Автоматты кардиовертер немесе дефибриллятор орнату, құны – 8 млн теңге. - Электромагнитті есту аппаратын орнату, құны – 7, 3 млн теңге. - Аорта қақпақшасын алмастыру, құны – 6, 5 млн теңге. - Бас пен мойын тамырлары эмболизациясы, құны – 5, 8 млн теңге. Өткен жылы алматылық нейрохирургтер осындай 586 ота жасаған. - Экстракорпоралды ұрықтандыру, құны – 1, 2 млн теңге. Жыл сайын елімізде МӘМС есебінен экстракорпоралды ұрықтандыруға 7000 квота бөлінеді, оның 3241-і – Алматыға тиесілі
